Virallinen lehti nro C 043 , 20/02/1995 s. 0089



B4-0050, 0066, 0071, 0081, 0111 ja 0115/95 Päätöslauselma tarpeesta valvoa asevientiä ja niiden välitystä Euroopassa Euroopan parlamentti, - ottaen huomioon päätöslauselmassaan 24. maaliskuuta 1994 aseriisunnasta, aseviennin valvonnasta ja joukkotuhoaseiden määrän ennallaan säilyttämistä esittämänsä vaatimuksen asevientiä koskevan käyttäytymissäännön laatimisesta ((EYVL nro C 114, 25.4.1994, s. 56)), - ottaen huomioon sopimuksen Euroopan unionista ja varsinkin sen ulko- ja turvallisuuspolitiikkaa koskevat määräykset, A. ottaen huomioon eri jäsenvaltioiden asevientiä koskevan, joskus ristiriitaisen politiikan, B. ottaen huomioon Eurooppa-neuvoston julistuksen heinäkuussa 1991, jossa ilmaistiin huolestuminen tavanomaisten aseiden varastoinnista tietyillä alueilla maailmassa ja joka johti kahdeksan kriteerin hyväksymiseen, joihin aseviennin valvontatoimien tulee perustua, C. ottaen huomioon Euroopan yhteisön keskustelut Edinburgin huippukokouksessa, joulukuussa 1992 Yhdistyneiden Kuningaskuntien kertomuksesta «Kertomus yhteisistä toimista ja yhteisen ulko- ja turvallisuuspolitiikan kehittämisestä turvallisuuden osalta» sekä ottaen huomioon mahdollisuuden kehittää edelleen asevientiä koskevaa yhteistä politiikaa Euroopan unionin sopimuksen mukaisesti sekä tavanomaisten aseiden välitystä koskevien periaatteiden hyväksymisen kautta, D. ottaen huomioon, että jäsenvaltiot vievät huomattavia määriä aseita sortoa harjoittaville hallituksille, jotka käyttävät näitä aseita omaa kansaansa vastaan, E. ottaen huomioon, että Iso-Britania on hiljattain päättänyt myydä Hawk- hävittäjiä Indonesialle, Ranska on lisänyt asetoimituksiaan Algerialle ja Saksa jatkaa asetoimituksia Turkille, F. ottaen huomioon lukisat aseelliset konfliktit maailman eri alueilla, missä ei ainoastaan heikennetä ihmisoikeuksien asemaa vaan myös vaikutetaan taloudelliseen ja sosiaaliseen kehitykseen, G. ottaen huomioon, että neljän viimeisen Euroopan unionin joukkojen mobilisoinnin yhteydessä - Ruandassa, Bosniassa, Somaliassa sekä Irakissa - aseistautuneilla joukoilla oli vastassaan tavanomaisia aseita, jotka Euroopan unionin jäsenmaat olivat toimittaneet tai rahoittaneet, H. ottaen huomioon, että noin 40 miljoonaa ihmistä, joista yli 75 prosenttia siviilejä, kuoli kansalaissodissa tai kansainvälisissä sodissa, joissa käytettiin tavanomaisia aseita kylmän sodan neljänkymmenenviiden vuoden aikana, ja vielä useammat haavoittuivat vakavasti, I. syvästi järkyttyneenä johdonmukaisuuden puutteesta Euroopan valtioiden asevalvontapolitiikassa, J. huolestuneena epätasapainoittavasta vaikutuksesta kolmannen maailman maiden inhimilliseen ja taloudelliseen kehitykseen, K. tunnustaen, että konfliktit muodostavat vakavan esteen Euroopan unionin kehitysyhteistyöohjelmien toimeenpanolle, 1. Pyytää kaikkia jäsenvaltioita, etenkin Yhdistyneiden Kuningaskuntien hallitusta lopettamaan asemyynnin Indonesialle; 2. Pyytää Euroopan unionia välittömästi toimeenpanemaan johdonmukaisen ja kattavan asevalvontapolitiikan unionitasolla sekä ottamaan huomioon, miten sisällyttää se yhteiseen ulko- ja turvallisuuspolitiikkaan vuonna 1996 järjestettävän hallitusten välisen konferenssin näkökulmasta, varsinkin EY- sopimuksen 223 artiklan poistamisen osalta; 3. Kehottaa jäsenvaltioita ja unionia toimeenpanemaan Eurooppa-neuvoston kesäkuun 1991 ja 1992 julistukset, joissa hyväksyttiin kahdeksan kriteeriä aseviennin ja teknologian kaksoiskäytön valvonnasta; 4. Toivoo, että tutkittaisiin mahdollisuutta perustaa Euroopan toimisto, joka valvoo asevientiä; 5. Kehottaa jäsenvaltioita ja unionia toimimaan yhdessä toimivaltaisten kansainvälisten virnomaisten kanssa luodakseen kansainvälistä aseiden vientiä ja välitystä koskeva käyttäytymissääntö; 6. Pyytää puhemiestään välittämään tämän päätöslauselman komisiolle, neuvostolle ja YK:n yleiskokoukselle.